Lolland-Falsters Stifts-Tidende, 1844-05-30
I et af de seneste os af Lollands-Falsters Stiftstidende har De optaget en Artikel mærket a. b. c., der, som det synes, har til Hensigt med meget stærke Farver at fremstille det overhaandtagende ulovlige Krohold og Brændeviinssalg i mine Jurisdictioner, navnlig i de Deele af disse, der ere i Nærheden, af min Bopæl. Da de, som ikke ere bekjendte med Forholdene, ved denne Annonce maatte fristes til at troe eet af to, enten en særdeles Demoralisation mellem den Deel af Almuen, som boer paa denne Egn, eller en utilgivelig Sløvhed fra Politiets Side, saa finder jeg mig af meere end een Grund opfordret til at meddele følgende Oplysninger. Min Bopæl er beliggende i Vesterborg Sogn, og de nærmest omkringliggende Sogne i mine Jurisdictioner ere: Horslunde, Nordlunde, Birket, Halsted og Aunede, til hvilke Vedkommende, efter det allerede bemærkede, vel i Almindelighed maa have havt Hensyn. Overeensstemmende med Sandhed kan jeg imidlertid forsikkre, at der intetsteds i disse Sogne findes nogen Kippekro, og Medlemmerne af de forskjellige Sogneraad, med hvem jeg angaaende denne Gjenstand har conferere have, hvad navnlig Vesterborg, Horslunde, Nordlunde, Halsted, og Aunede Sogne betræffer, ikke, uagtet den bedste Villie, kunnet nævne mig noget Jndivid paa hvem Mistanken om ulovligt Brændeviinssalg med Grund kunde kastes, til Beviis hvorom jeg, om det gjøres fornødent, kan producere en i mit Værge værende skriftlig Erklæring fra henved 30 agtværdige Mænd, og hvad i Særdeleshed Birket Sogn angaaer, til hvilket, om jeg ikke feiler, hiin Annonces Forfatter nærmest har havt Hensyn, da blev Resultatet, efterat Gjenstanden var forhandlet ved et ordinairt og et extraordinairt Communalmøde, at den Mistanke, der var reist mod 3 Personer, som efter Tilsigelse personlig fremstillede sig i Forsamlingen, efter nærmere Undersøgelse og Vidnesbyrd af de af Forsamlingens Medlemmer, der vare de Paagieldendes Bopæle nærmest, aldeles blev hævet; en fjerde Person i samme Sogn, der som mistænkt ligeledes var tilsagt, mødte ikke formedelst Bortreise, men hans tilstedeværende Kone modtog en alvorlig Advarsel; ligesom jeg og videre vil berøre, at Politiet ex officio for ikke længe siden har anlagt Sag mod en i Vesterborg Sogn boende for Brændeviinssalg mistænkt Person, mod hvem Beviset imidlertid endnu ikke er tilveiebragt, saa at det for Øieblikket ei med Vished kan siges om nogen Lovovertrædelse har fundet Sted. Det hører til denne Verdens Ufuldkommenheder, at end ikke det virksomste Politi er istand til aldeles at forebygge en Omgaaen og Overtrædelse af Straffeloven, og det er meere at ønske end at vente, at navnlig utilladelig Brændeviinssalg paa Landet skulde blive uhørt. Jeg haaber imidlertid, ved hvad jeg ovenfor har oplyst, og efter hvilket Resultat af en nøiagtig Undersøgelse har været, at der i den nævnte Omgivning, der tæller omtrent 5 til 6000 Jndivider, aldeles ingen Kippekroer findes, og hvor for Øieblikket ikkun er fundet to Personer, paa hvem Mistanke og utilladelig Salg af Brændeviin er kastet at have givet de med Forholdene Ubekjendte en anden Forestilling, om Drikke- og Spillehuse her paa Egnen, end den, hvortil hiin Annonce, i hvilken flere Gange udbrydes: hvad skal Enden blive, saa let kunde friste. Ligesom denne outrerede Floske saaledes ikke behøver nogen videre Commentar, saaledes skal jeg, hvem det nærmest var om at gjøre at lægge for Dagen, at der i den heromhandlede Retning ei med billighed kan tillægges mig nogen Forsømmelse, af Agtelse for det læsende Publicum og for at forskaane dette for unødvendig Vidtløftighed, med Taushed forbigaae den indirecte fornærmelige Beskyldning, som Annoncens anonyme Forfatter ikke har undseet sig ved saa ubeføiet at fremsætte mod mig i et offentligt Blad. Pederstrup den 24de Mai 1844. Aggerup.